Document ID: /roh_data/filtered/fineweb-2-filterrobots_roh.jsonl.gz/31231

Far excepziuns per ils secondos
- Dumengia, 3.1.2016, 10:07
Persunas naschidas en Svizra na duajan betg stuair bandunar la Svizra, era sche l’iniziativa per il repatriament effectiv vegn acceptada il proxim favrer.
Quai propona il cusseglier naziunal da la partida populara e professer da dretg Hans-Ueli Vogt en ina intervista cun la gasetta «Schweiz am Sonntag».
Secondos n’appartegnan bain betg a la communitad dals burgais svizzers, manegia Vogt. Ma els tutgian tar la communitad da dretg e tar a la communitad sociala en Svizra, ed or da questas communitads na duajan umans betg vegnir excluss.
Il Cussegl federal ed il parlament proponan da refusar l’iniziativa per il repatriament effectiv. Ils 28 da favrer decida alura il pievel a l’urna.
RR Novitads 06:00